**โครงการแข่งขันกีฬาเพื่อต้านยาเสพติดตำบลกาลอ**

**องค์การบริหารส่วนตำบลกาลอ อำเภอรามัน จังหวัดยะลา**

**................................................**

1. **ชื่อโครงการ**

**โครงการแข่งขันกีฬาเพื่อต้านยาเสพติดตำบลกาลอ**

**2. หลักการและเหตุผล**

การออกกำลังกายและการเล่นกีฬาเป็นปัจจัยสำคัญอย่างหนึ่งในการพัฒนาคุณภาพชีวิต

เนื่องจาก ในปัจจุบันมีการแพร่ระบาดของยาเสพติดในชุมชนเป็นจำนวนมากและรวดเร็วส่งผลให้ปัญหายาเสพติดเป็นปัญหาที่ใกล้ตัวประชาชนและชุมชนมากยิ่งขึ้นทุกวัน ทำให้รัฐบาลกำหนดนโยบายในเรื่องการแก้ปัญหา

ยาเสพติดเป็นนโยบายสำคัญ โดยให้ทุกองค์กรในภาคหน่วยงานราชการ และหน่วยงานภาคเอกชน ส่งเสริมให้มีการจัดการแข่งขันกีฬา เพื่อให้เยาวชนหันมาสนใจเล่นกีฬา และห่างไกลจากยาเสพติด

องค์การบริหารส่วนตำบลกาลอ ในฐานะองค์กรปกครองส่วนท้องถิ่น ซึ่งมีหน้าที่ตามมาตรา

67 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 7) พ.ศ.2562 (6) ส่งเสริมการพัฒนาสตรี เด็กเยาวชน ผู้สูงอายุและผู้พิการ และตามพระราชบัญญัติกำหนดและขั้นตอนการกระจายอำนาจให้แก่องค์กร ปกครองส่วนท้องถิ่น พ.ศ. 2542 และแก้ไขเพิ่มเติม(ฉบับที่ 2) พ.ศ.2549 มาตรา 16 (14) การส่งเสริมการกีฬา อีกทั้งได้ตระหนักและเล็งเห็นความสำคัญ ของปัญหาเหล่านี้ รวมถึงตอบสนองนโยบายของรัฐบาลในการป้องกันและปราบปรามยาเสพติด องค์การบริหารส่วนตำบลกาลอ จึงจัดโครงการแข่งขัน**กีฬาเพื่อต้านยาเสพติดตำบลกาลอ** ขึ้น เพื่อให้เยาวชนและประชาชนในตำบล หันมาใช้เวลาว่างให้เป็นประโยชน์ ได้ออกกำลังกาย และเล่นกีฬาอย่างสม่ำเสมอเพื่อสุขภาพพลานามัยที่ดี เสริมสร้างความมีระเบียบวินัย รู้แพ้ รู้ชนะ และเป็นการสร้างความสามัคคีและความสัมพันธ์ที่ดีต่อกันของเด็ก เยาวชน และประชาชนในชุมชน ซึ่งจะนำไปสู่ความมีความคุณภาพ ของอนาคตของชาติต่อไป

**3. วัตถุประสงค์**

3.1 เพื่อส่งเสริมให้ เด็ก เยาวชน และประชาชนได้มีการออกกำลังกายและการเล่นกีฬาอย่างสม่ำเสมอ  
 3.2 เพื่อส่งเสริมทักษะทาการกีฬา

3.3 เพื่อพัฒนากีฬาความเป็นเลิศ และการพัฒนาเพื่อยกระดับการกีฬา

3.4 เพื่อส่งเสริมการท่องเที่ยวและนันทนาการและส่งเสริมเศรษฐกิจของท้องถิ่น 3.5 เพื่อส่งเสริมและอนุรักษ์กีฬาไทยและกีฬาพื้นบ้านในท้องถิ่น

**4. เป้าหมายของโครงการ**  
 4.1 ประชาชน และเยาวชน ทั้ง 4 หมู่บ้าน จำนวน 340 คน  
 4.2 ผู้บริหารท้องถิ่น สมาชิกสภาองค์การบริหารส่วนตำบลกาลอ ข้าราชการ/พนักงานส่วนตำบล และลูกจ้างขององค์การบริหารส่วนตำบลกาลอ จำนวน 28 คน

**5. ประเภทกีฬาที่จัดการแข่งขัน**

**5.1 กีฬาสากล ได้แก่**  
 5.1.1 ฟุตบอลชายบุคคลทั่วไป ทีมละ 15 คน

5.1.2 ฟุตบอลชายอาวุโส อายุ 40 ปีขึ้นไป ทีมละ 15 คน

5.1.4 วอลเลย์บอลหญิง ทีมละ 10 คน

**6. กฎและกติกาการแข่งขัน**  
 6.1 ฟุตบอล ใช้กฎกติกาของสหพันธ์ฟุตบอลนานาชาติ   
 6.2 วอลเลย์บอล ใช้กติกามาตรฐานสากล

**7. รางวัลการแข่งขัน**

**ประเภทกีฬาสากล ได้แก่**

**ฟุตบอล ประเภทเยาวชนประชาชนทั่วไป**   
 รางวัลชนะเลิศ ถ้วยรางวัลและเงินรางวัล 7,000 บาท  
 รางวัลที่สอง ถ้วยรางวัลและเงินรางวัล 6,000 บาท  
 รางวัลที่สาม ถ้วยรางวัลและเงินรางวัล 4,000 บาท

รางวัลที่สี่ เงินรางวัล 2,000 บาท

**ฟุตบอล ประเภทอาวุโส อายุ 40 ปี ขึ้นไป**  
 รางวัลชนะเลิศ ถ้วยรางวัลและเงินรางวัล 6,000 บาท

รางวัลที่สอง ถ้วยรางวัลและเงินรางวัล 5,000 บาท  
 รางวัลที่สาม ถ้วยรางวัลและเงินรางวัล 3,000 บาท

รางวัลที่สี่ เงินรางวัล 2,000 บาท

**วอลเลย์บอล (หญิง)**

รางวัลชนะเลิศ ถ้วยรางวัลและเงินรางวัล 6,000 บาท  
 รางวัลที่สอง ถ้วยรางวัลและเงินรางวัล 4,500 บาท  
 รางวัลที่สาม ถ้วยรางวัลและเงินรางวัล 3,000 บาท

รางวัลที่สี่ เงินรางวัล 1,000 บาท

**8. สถานที่จัดการแข่งขัน**  
 สนามกีฬากลางตำบลกาลอ หมู่ที่ 4 ตำบลกาลอ อำเภอรามัน จังหวัดยะลา

**9. วิธีดำเนินการ**  
 9.1 ประชุมคณะผู้บริหารองค์การบริหารส่วนตำบลกาลอ สมาชิก เพื่อกำหนดวัน เวลา และรูปแบบการจัดกิจกรรม

9.๒ เสนอโครงการขออนุมัติผู้บริหารท้องถิ่น เพื่อเบิกค่าใช้จ่ายในการจัดโครงการ

9.3 ประสานหาคณะกรรมการตัดสิน จากหน่วยงานราชการที่เกี่ยวข้อง

9.4 แต่งตั้งคณะกรรมการดำเนินโครงการ

9.5 ประชาสัมพันธ์การแข่งขันจัดการแข่งขัน และรับสมัครนักกีฬา  
 9.6 ดำเนินการแข่งขันตามแผนงานที่คณะกรรมการกำหนดไว้ พร้อมสรุปผลการดำเนินงาน   
พร้อมแนวทางการแก้ไข และรายงานผลการดำเนินงานต่อผู้ที่เกี่ยวข้องทราบ

**10. ระยะเวลาดำเนินการ**

วันที่ 19 – 28 มีนาคม 2565

**11. ผู้รับผิดชอบโครงการ**

สำนักงานปลัดองค์การบริหารส่วนตำบลกาลอ อำเภอรามัน จังหวัดยะลา

**12. งบประมาณ**   
 งบประมาณรายจ่ายประจำปีงบประมาณ พ.ศ. 2565 ขององค์การบริหารส่วนตำบลกาลอ ตามแผนงานการศาสนาวัฒนธรรมและนันทนาการ งานกีฬาและนันทนาการ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการแข่งขันกีฬาเพื่อต้านยาเสพติดตำบลกาลอ เพื่อจ่ายเป็นใช้จ่ายในโครงการดังกล่าว เช่น ค่าวัสดุอุปกรณ์ต่าง ๆ ค่าจ้างเหมาทำสนาม ค่าจ้างกรรมการ ค่าเบี้ยเลี้ยง ค่าป้าย และค่าใช้จ่ายอื่น ๆ ที่เกี่ยวข้อง ฯลฯ รายละเอียดมีดังนี้

งบประมาณที่ใช้ไปทั้งสิ้น 163,558.- บาท (หนึ่งแสนหกหมื่นสามพันห้าร้อยห้าสิบแปดบาทถ้วน) เพื่อเป็นค่าใช้จ่าย ดังนี้

|  |  |  |  |
| --- | --- | --- | --- |
| **ที่** | **รายการ** | **จำนวนเงิน (บาท)** | **หมายเหตุ** |
| 1 | ค่าตอบแทนคณะกรรมการตัดสินกีฬาฟุตบอลและวอลเลย์บอลหญิง จำนวน 7 คน  -ค่าตอบแทนคณะกรรมการตัดสินกีฬาฟุตบอล จำนวน 4 คนๆละ 750.-บาท/วัน จำนวน 9 วัน เป็นเงิน 27,000.-บาท  -ค่าตอบแทนคณะกรรมการตัดสินกีฬาวอลเลย์บอล จำนวน 3 คนๆละ 650.-บาท/วัน จำนวน 6 วัน เป็นเงิน 11,700.-บาท | 27,000.-  16,200.- |  |
| 2 | เงินรางวัล 12 รางวัล เป็นเงิน | 49,500.- |  |
| 3 | ถ้วยรางวัลจำนวน 9 รางวัล   * ถ้วยรางวัลกีฬาฟุตบอลเยาวชนชาย จำนวน 3 ใบ เป็นเงิน * ถ้วยรางวัลกีฬาฟุตบอลอาวุโสชาย จำนวน 3 ใบ เป็นเงิน * ถ้วยรางวัลกีฬาวอลเลย์บอลหญิง จำนวน 3 ใบ เป็นเงิน | 3,900.-  3,000.-  2,850.- |  |
| 4 | ค่าจัดซื้ออุปกรณ์กีฬา พร้อมถ้วยรางวัล เป็นเงิน | 10,708.- |  |
| 5 | ค่าจ้างทำป้ายไวนิล ขนาด 3 X 1 เมตร เป็นเงิน | 750.- |  |
| 6 | ค่าเสื้อกีฬา  - เสื้อแขนสั้นพร้อมสกรีน จำนวน 165 ตัว ๆ ละ 150.-บาท  เป็นเงิน  - เสื้อแขนยาวพร้อมสกรีน จำนวน 60 ตัวๆละ 190.-บาท  เป็นเงิน | 24,750.-  11,400.- |  |
| 7 | ค่าจ้างเตรียมสนามฟุตบอลและวอลเลย์บอลพร้อมทำความสะอาดสนามตลอดการแข่งขัน จำนวน 9 วัน ๆ ละ 1,500 บาท  เป็นเงิน | 13,500.- |  |
|  | รวมเป็นเงินทั้งสิ้น | **163,558.-** |  |

**หมายเหตุ** ค่าใช้จ่ายแต่ละรายการสามารถถัวเฉลี่ยได้ตามความเหมาะสม

**13. ผลที่คาดว่าจะได้รับ**

3.1 เด็ก เยาวชน และประชาชนได้ออกกำลังกายและการเล่นกีฬาอย่างสม่ำเสมอ

3.2 เกิดทักษะการกีฬา

3.3 ยกระดับการกีฬาและความเป็นเลิศ

3.4 ส่งเสริมการท่องเที่ยว นันทนาการและส่งเสริมเศรษฐกิจของท้องถิ่นดีขึ้น

3.5 เกิดความอนุรักษ์กีฬาไทยและกีฬาพื้นบ้านในท้องถิ่น

**14. การติดตามและประเมินผล**

14.1 ประเมินผลจากการสังเกต การมีส่วนร่วมของประชาชนในการทำโครงการ

14.2 ประเมินจากการร่วมกิจกรรมของประชาชน (ภาพกิจกรรม)

**15. ผู้เขียนโครงการ**

(ลงชื่อ) ......................................... ผู้เขียนโครงการ

(นางอาซีซะ กะลูแป)

นักวิชาการศึกษาชำนาญการ

**๑6. ผู้เสนอโครงการ**

(ลงชื่อ) ......................................... ผู้เสนอโครงการ

(นางสาวนาปีเสาะ ละสุสามา)

หัวหน้าสำนักปลัด

**๑7.ผู้ให้ความเห็นชอบโครงการ**

................................................................................................................................................................

(ลงชื่อ) ......................................... ผู้เห็นชอบโครงการ

(นายนฤเบศร์ แก้วกูล)

ปลัดองค์การบริหารส่วนตำบลกาลอ

**๑8. ผู้อนุมัติโครงการ**

อนุมัติ.......................................................................

ไม่อนุมัติ....................................................................

(ลงชื่อ) ......................................... ผู้อนุมัติโครงการ

(นายอับดุลรอฮิง หะระตี)

นายกองค์การบริหารส่วนตำบลกาลอ